
Esselamu alejkum. Htio bih vas upitati da li je Adem, alejhi selam, izgledao isto kao današnji čovjek (mislim na osobine, razum, pamet) i da li je tačna teorija evolucije.


* 
* 
* 
* 
* 
* 
* 

 
Izgled Adema alejhi sellam

Alejkumusselam. Došlo je u vjerodostojnom hadisu kojeg bilježe Buharija i Muslim od Ebi Hurejre, radijallahu anhu, da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: “Allah je stvorio Adema a njegova visina je bila šesdeset laktova”. Šezdest laktova je otprilike trideset metara. U drugim hadisima je pojašnjeno da se visina ljudi od Adema, alejhisselam, pa do današnjeg čovjeka postepeno smanjivala. Adem je bio istog nivoa inteligencije kao današnji ljudi i čak je Adem počašćen nad melecima baš činjenicom da ga je Allah poučio nazivima svih stvari, što upućuje da je bio inteligentan i stvoren da može da uči. Kaže Uzvišeni: “I poučio On Adema nazivima svih stvari, a onda ih predoči melekima i reče: “Kažite Mi nazive njihove, ako istinu govorite!” (El-Bekare 31).  

Teorija evolucije je, nema sumnje, netačna i pogrešna “naučna teorija” koja je zasnovana na zabludjelim materijalističkim pogledima na život. Ona je pogrešna ideja koja je rezultat pretpostavki i nagađanja za koje nema validnih naučnih argumenata. Po ovoj teoriji svijet je oduvijek postojao, nije imao početka niti će po njoj biti Ahireta (drugog svijeta) niti će ljudi biti ponovo proživljeni. Nema sumnje da je ovo otvoreni ***[kufr](https://pitajucene.com/search/kufr/questions/ "Pretraži pitanja o kufru")*** jer se zasniva na utjerivanju u laž vijesti koje su nam došle od Uzvišenog Allaha u Kur’anu i onog što je prenešeno u sunnetu Poslanika, sallallahu alejhi ve sellem. Od primjera oprečnosti ove teorije islamu je da nas Uzvišeni Allah obavještava da je stvorio Adema od zemlje, tj. gline, a ova zabludjela teorija tvrdi da je Adem nastao od majmuna. I takvih primjera je bezbroj. Onaj ko vjeruje u ovu zabludjelu teoriju ne može biti musliman.  

Sa druge strane, u zadnje vrijeme mnogi Zapadni znanstvenici su odbacili ovu teoriju kao netačnu i nedokazanu. Ve billahi tevfik.


Na pitanje odgovorio: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


